Na temelju članka 72. stavku 5. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23.), temeljem Pravilnika o načinima, postupcima i elementima vrednovanja učenika u osnovnoj i srednjoj školi (NN 112/2010) i temeljem Statuta Medicinske škole Šibenik, Nastavničko vijeće Medicinske škole Šibenik (u daljnjem tekstu Škola) na sjednici održanoj 6.9.2024. donosi:

# ELEMENTE I KRITERIJI ZA VREDNOVANJE VLADANJA UČENIKA

Vladanje učenika je ponašanje učenika na nastavi i drugim oblicima odgojno-obrazovnog rada. Sukladno čl. 72 stavak 5. Zakona o odgoju i obrazovanju u osnovnoj i srednjoj školi, opisne ocjene iz vladanja su : uzorno, dobro i loše. Sukladno Pravilniku o načinima, postupcima i elementima vrednovanja učenika u osnovnoj i srednjoj Školi, vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim prihvaćenim načinima, postupcima i elementima, a sastavnice su:

* praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, nastavnika i stručnih suradnika,
* provjeravanje, tj. procjenu napretka u ponašanju učenika i postignute razine kompetencija na temelju praćenja, na sjednicama Razrednih vijeća,

školskih povjerenstava te individualnim razgovorima s roditeljima i učenicima,

* ocjenjivanje, tj. pridavanja opisne vrijednosti „uzorno“, „dobro“, „loše“ rezultatima praćenja učenikova ponašanja prema sastavnicama ocjenjivanja vladanja.

Nositelji procesa procjene vladanja učenika Škole su nastavnici, mentori, stručni suradnici i ravnatelj. Iako ravnatelj i stručni suradnici ne sudjeluju u redovitom nastavnom procesu kontinuirano tijekom godine, opažaju ponašanja učenika u različitim odgojno-obrazovnim situacijama za vrijeme njegovog boravka u Školi.

Aktivnosti u procesu vrednovanja provode se transparentno, kontinuirano, poštujući učenikovu osobnost i dajući svakom učeniku jednaku priliku.

Načine, postupke i elemente vrednovanja učenika s teškoćama, koji savladavaju primjereni odgojno-obrazovni program, učitelji, stručni suradnici i ravnatelji dužni su primjeriti teškoći i osobnosti učenika. Pri vrednovanju treba u obzir uzeti kognitivna, emocionalna i socijalna stanja učenika.

Na početku nastavne godine (na satu razrednika i na roditeljskom sastanku) razrednici trebaju upoznati učenike i roditelje s elementima i kriterijima ocjenjivanja vladanja učenika.

Razrednici su dužni tijekom školske godine redovito na individualnim sastancima informirati roditelje o vladanju učenika, dogovarati i poduzimati mjere za unapređivanje vladanja učenika i o tome voditi službene bilješke.

Sukladno članku 76. stavak 7. roditelj ili učenik koji nije zadovoljan ocjenom iz vladanja može u roku od dva dana podnijeti zahtjev Nastavničkom vijeću radi preispitivanja ocjene. Odluka o ocjeni iz vladanja Nastavničkog vijeća je konačna.

Razrednik je dužan upoznati učenike s elementima i kriterijima za vrednovanje vladanja. Ukoliko se učenik ne pridržava pravila, razrednik, nastavnici i stručni suradnici mogu predložiti određenu pedagošku mjeru.

Ravnatelj i stručni suradnici dužni su tijekom nastavne godine pratiti provođenje odredbi navedenog Pravilnika i ovog dokumenta.

Razredno vijeće će temeljito vrednovati ponašanje učenika tijekom školske godine pri donošenju ocjene vladanja na kraju nastavne godine. Pri tome će Razrednom vijeću pomoći zabilješke u e-dnevniku. Završnoj sjednici Razrednog vijeća prisustvuju ravnatelj i stručni suradnici.

U obzir će se, dakle, uzimati ponašanje učenika u svim oblicima odgojno-obrazovnog rada u Školi i tijekom svih izvannastavnih / izvanučioničkih aktivnosti.

# ELEMENTI OCJENJIVANJA VLADANJA UČENIKA

* + odnos prema učenju i radu
	+ odnos prema učenicima,
	+ odnos prema nastavnicima, ostalim djelatnicima Škole i drugim starijim osobama,
	+ odnos prema školskoj imovini

|  |
| --- |
| **K R I T E R I J I Z A O C J E NJ I V A NJ E V L A D A NJ A U Č E N I K A**  |
|  **UZORNO VLADANJE DOBRO VLADANJE LOŠE VLADANJE**  |

|  |  |  |
| --- | --- | --- |
| Učenik /ca u potpunosti poštuje **Pravilnik o** **kućnom redu škole**, pravila ponašanja i razredna pravila.  | Učenik /ca uglavnom poštuje **Pravilnik o kućnom redu škole** pravila ponašanja i razredna pravila.  | Učenik/ca ne poštuje **Pravilnik o kućnom redu škole**, pravila ponašanja i razredna pravila. |

* **od ukupnog godišnjeg fonda sati**),

|  |  |  |
| --- | --- | --- |
|  | **ODNOS PREMA UČENJU I RADU**  |  |
| Učenik/ca **REDOVITO*** **pohađa nastavu** (ima **do 0.5 % neopravdanih izostanaka** **od ukupnog godišnjeg fonda sati**) (6-8 sati)
* **ne kasni** na nastavu (**zapisan/a je najviše 6 puta**) te na ostale oblike odgojno-obrazovnog rada.
 | Učenik/ca **POVREMENO*** **neopravdano izostaje** **(** ima od 0,5% do 1% od ukupnog godišnjeg fonda sati**),** (8 i više sati)
* **kasni na nastavu (zapisan/a je 7 do 15 puta)** te na druge oblike odgojno-obrazovnog rada.
 | * Učenik/ca **UČESTALO**
* **ne pohađa nastavu (**izostao/la je neopravdano
* više od 1 % od ukupnog godišnjeg fonda sati), (16 i više sati)
* **kasni na nastavu (zapisan/a je 16 i više puta) i/ili samovoljno napušta nastavu** te ostale oblike odgojno-obrazovnog rada
 |
| * **izvršava školske obveze**, aktivno sudjeluje u nastavi i izvanškolskim aktivnostima, redovito nosi potreban pribor, prikladno se odjeva sukladno kućnom redu škole, prihvaća odgovornost za rezultate svog učenja i rada te je spreman/a ispraviti pogreške.
 | * **ima neprimjeren i neodgovoran odnos prema učenju i radu**, zanemaruje izvršavanje školskih obveza, neprikladno se odijeva , pasivan/na je na nastavi, potreban mu/joj je stalni poticaj, često nema potreban pribor, ali reagira na poticaj nastavnika /stručnog suradnika i nastoji promijeniti taj odnos.
 | * **ima neprimjeren i neodgovoran odnos prema učenju i radu,** ne uči redovito, ne izvršava dogovorene zadatke, neprikladno se odijeva, ne piše domaće zadaće, ne nosi potreban pribor i opremu, te ni na poticaj nastavnika / stručnog suradnika ne nastoji promijeniti taj odnos.
 |
| **Učenik/ca nema izrečenu niti jednu pedagošku mjeru**. Učenik/ca je nakon izrečene pedagoške mjere lakše težine, **opomene**, **u potpunosti promijenio/la svoje ponašanje.**  | Učenik/ca ne poštuje pravila kućnog reda, ometa nastavnika za vrijeme održavanja nastave i drugih oblika odgojno- obrazovnog rada, ometa druge učenike u učenju i praćenju nastave, na nastavi je koristio/la mobitel/slušalice u nenastavne svrhe).**3 puta zapisan zbog korištenja mobitela****Učenik/ca ima izrečenu pedagošku mjeru opomenu razrednika i ili ukor Razrednog vijeća** | Učenik/ca ne poštuje pravila kućnog reda, ometa nastavnika za vrijeme održavanja nastave i drugih oblika odgojno- obrazovnog rada, ometa druge učenike u učenju i praćenju nastave, na nastavi je koristio/la mobitel/slušalice u nenastavne svrhe). **4 i više puta zapisan/a zbog korištenja mobitela****Učenik/ca ima izrečenu pedagošku mjeru opomenu pred isključenje i isključenje iz škole** |

|  |
| --- |
| **ODNOS PREMA NASTAVNICIMA I OSTALIM DJELATNICIMA ŠKOLE** |
| Učenik/ca se **kulturno ophodi prema nastavnicima** i ostalim zaposlenicima škole, ne koristi neprimjerene izraze i neprihvatljive oblike ponašanja, uvažava autoritet svih nastavnika i ostalih zaposlenika.  | Učenik/ca se **ponekad ne ophodi kulturno prema nastavnicima** i ostalim zaposlenicima škole, vrlo rijetko koristi neprimjerene izraze i neprihvatljive oblike ponašanja.  | Učenik/ca **se vrlo često ne ophodi kulturno prema nastavnicima** i osoblju škole, koristi neprimjerene izraze i neprihvatljive oblike ponašanja, ne uvažava autoritet većine nastavnika i zaposlenika.  |

|  |  |  |  |  |
| --- | --- | --- | --- | --- |
|

|  |
| --- |
| **ODNOS PREMA ŠKOLSKOJ IMOVINI** |
| Učenik/ca čuva školsku imovinu i okoliš te imovinu drugih učenika poštuje zabranu unošenja zabranjenih sredstava u unutrašnji i vanjski prostor škole | Učenik/ca se nemarno odnosi prema školskoj imovini (uništavanje plakata, pisanje po klupi i zidovima, i sl.) i imovini drugih učenika, ponekad ne poštuje zabranu unošenja zabranjenih sredstava u unutrašnji i vanjski prostor škole. | Učenik/ca sudjeluje u uništavanju školske imovine i imovine drugih učenika ne poštuje zabranu unošenja zabranjenih sredstava u unutrašnji i vanjski prostor škole. |

 |

|  |
| --- |
| **ODNOS PREMA DRUGIM UČENICIMA** |
| Učenik/ca se ne sukobljava s učenicima, niti verbalno niti fizički, tolerantan/na je, spreman/na suradnju i pomaganje drugima, poštuje različitosti, primjereno i odgovorno se ponaša prilikom korištenja društvenih mreža.  | Učenik/ca se ponekad verbalno sukobljava s učenicima, ponekad nije tolerantan, nije spreman/na na suradnju i pomaganje drugima, ne poštuje različitosti, prilikom korištenja društvenih mreža uglavnom je odgovoran/na.  | Učenik/ca se često sukobljava s učenicima verbalno ili fizički, nije tolerantan/na, izaziva sukobe, ne preuzima posljedice i odgovornost , neodgovorno se ponaša u korištenju društvenih mreža. |